Rīgas Aeronavigācijas institūts

Rīgas Aeronavigācijas institūts (RAI) ir augstākā mācību iestāde Rīgā ar filiālēm Daugavpilī un Rēzeknē. Tā mērķis ir sagatavot starptautiska līmeņa aviācijas un citu tautsaimniecības nozaru speciālistus ar augstāko akadēmisko un profesionālo izglītību.

Studiju programmas 
1. studiju virziens: Mehānika un metālapstrāde, siltumenerģētika, siltumtehnika un mašīnzinības.
 Profesionālā bakalaura studiju programma (4 gadi) "Gaisa transportsistēmu vadīšana". Tās beidzēji iegūst profesionālo bakalaura grādu aviācijā ar kvalifikāciju "Gaisa transportsistēmu vadīšanas inženieris";
 Profesionālā bakalaura studiju programma (4 gadi) "Gaisa kuģu tehniskā ekspluatācija". Tās beidzēji iegūst profesionālo bakalaura grādu aviācijā ar kvalifikāciju "Inženieris mehāniķis gaisa kuģu tehniskajā ekspluatācijā";
 Profesionālā maģistra studiju programma (2 gadi) "Transportsistēmu vadīšana". Tās beidzēji iegūst profesionālo maģistra grādu transportsistēmās ar kvalifikāciju "Transportsistēmu vadīšanas inženieris";

2. studiju virziens: Transporta pakalpojumi.
 Profesionālā bakalaura studiju programma (4 gadi) "Gaisa satiksmes vadība". Tās beidzēji iegūst profesionālo bakalaura grādu gaisa satiksmes vadībā ar kvalifikāciju "Gaisa satiksmes vadības inženieris";
 Profesionālā bakalaura studiju programma (4 gadi) "Starptautisko pārvadājumu loģistika". Tās beidzēji iegūst profesionālo bakalaura grādu starptautisko pārvadājumu loģistikā ar kvalifikāciju "Loģistikas struktūrvienības vadītājs";
 Profesionālā bakalaura studiju programma (4 gadi) "Starptautisko pārvadājumu uzņēmumu vadība". Tās beidzēji iegūst profesionālo bakalaura grādu uzņēmējdarbības vadībā ar kvalifikāciju "Transporta uzņēmuma vadītājs";
 Profesionālā maģistra studiju programma (2 gadi) "Starptautisko pārvadājumu uzņēmumu vadība". Tās beidzēji iegūst profesionālo maģistra grādu uzņēmējdarbības vadībā ar kvalifikāciju "Transporta uzņēmuma vadītājs";

3. studiju virziens: Informācijas tehnoloģijas, automātika, datortehnika, telekomunikācijas, datorvadība un datorzinātne.
 Pirmā līmeņa profesionālās augstākās izglītības programma (2,5 gadi) "Elektronisko iekārtu apkalpošana". Tās beidzēji iegūst kvalifikāciju "Elektronikas speciālists" ar 1. specializāciju "Ražošanas un sadzīves elektronisko iekārtu apkalpošana", 2. specializāciju "Lidostu elektronisko iekārtu apkalpošana";
 Profesionālā bakalaura studiju programma (4 gadi) "Elektronisko iekārtu apkalpošana". Tās beidzēji iegūst kvalifikāciju "Elektronikas inženieris" ar 1. specializāciju "Elektronisko iekārtu apkalpošana", 2. specializāciju "Lidostu elektronisko iekārtu apkalpošana".

Vēsture 
Par savu priekšteci uzskata Otrā pasaules kara laikā 1942. gadā izveidoto Frunzes aviācijas radiotehnisko skolu, kas 1945. gadā pārcelta uz Rīgu. 1989. gadā nodibināja Rīgas Civilās aviācijas aeronavigācijas augstāko skolu, kas specializējās starptautiskajā aviācijas izglītības tirgū.

1992. gadā tā pārgāja Latvijas Republikas jurisdikcijā un mainīja nosaukumu, kļūstot par akciju sabiedrību "Rīgas Aeronavigācijas institūts".

Nosaukuma maiņa 
 Frunzes aviācijas radiotehniskā skola (Kirgīzija, 1942)
 CGFRAS (АРТШ ГВФ, 1943, Rīgā no 1945)
 RCGFSDAS (Рижское авиационное училище специальных служб Гражданского Воздушного флота, РАУСС ГВФ, 1947)
 CA RASDS (Рижское авиационное училище специальных служб гражданской авиации, РАУСС ГА, 1964)
 RCATS (Рижское летно-техническое училище гражданской авиации, РЛТУ ГА, 1971)
 Rīgas Civilās aviācijas aeronavigācijas augstākā mācību iestāde, RCAAAMI (Рижское высшее аэронавигационное училище гражданской авиации, РВАУ ГА, 1989)
 RAI (1992)

Studiju valodas 
 Krievu
 Angļu

Atsauces 

Privātās augstskolas Latvijā